ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้ายาสูบจากสาธารณรัฐประชาธิปไตยประชาชนลาวพ.ศ. ๒๕๕๖ กรมวิชาการเกษตรได้วิเคราะห์ความเสี่ยงศัตรูพืชของยาสูบนำเข้าเพื่อการค้าจากสาธารณรัฐประชาธิปไตยประชาชนลาวเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับ มาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืช จึงออกประกาศเงื่อนไขการนำเข้ายาสูบจากสาธารณรัฐประชาธิปไตยประชาชนลาวดังต่อไปนี้ข้อ ๑ ประกาศนี้เรียกว่าประกาศกรมวิชาการเกษตร เรื่องเงื่อนไขการนำเข้ายาสูบจากสาธารณรัฐประชาธิปไตยประชาชนลาว พ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ชนิดพืชยาสูบ (tobacco, Nicotiana tabacum) ตามประกาศนี้ได้แก่ ใบยาสูบแห้ง (dried tobacco leaf)ข้อ ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับยาสูบจากสาธารณรัฐประชาธิปไตยประชาชนลาวปรากฏตามเอกสารแนบท้ายประกาศนี้ข้อ ๕ หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ สาธารณรัฐประชาธิปไตยประชาชนลาว คือ Ministry of Agriculture and Forestry, Department of Agriculture ซึ่งต่อไปในประกาศนี้จะเรียกว่า MAF-DOAข้อ ๖ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๗ วิธีการขนส่งต้องส่งยาสูบมาจากเมืองท่าแห่งหนึ่งในสาธารณรัฐประชาธิปไตยประชาชนลาวไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางบกข้อ ๘ ข้อกำหนดสำหรับการนำเข้า๘.๑ ต้องปราศจากศัตรูพืชกักกันตามรายชื่อแนบท้ายประกาศนี้๘.๒ต้องปราศจากแมลงที่มีชีวิตหรือสิ่งมีชีวิตชนิดอื่นที่มีศักยภาพเป็นศัตรูพืชกักกันของราชอาณาจักรไทยและไม่มีการปะปนของดิน ทราย และชิ้นส่วนของพืชอื่นหรือสิ่งอื่นใดที่มีศักยภาพนำพาศัตรูพืชกักกันได้๘.๓ ต้องมัดหรือบรรจุหีบห่อยาสูบในบรรจุภัณฑ์ที่ใหม่ และสะอาด๘.๔ ต้องจัดการกระบะบรรทุกให้สะอาดปราศจากดิน ทราย และชิ้นส่วนของพืชหรือสิ่งอื่นใดที่มีศักยภาพนำพาศัตรูพืชกักกันได้ก่อนดำเนินการขนย้ายยาสูบขึ้นบรรจุในยานพาหนะขนส่ง นอกจากนี้ต้องคลุมกระบะบรรทุกให้มิดชิดที่มั่นใจได้ว่าสามารถป้องกันมิให้ยาสูบร่วงหล่นในระหว่างการขนส่ง๘.๕ต้องมีหนังสือรับรองจากหน่วยงานราชการหรือเอกชนว่าใบยาสูบแห้งนำเข้ามิใช่พืชที่ได้รับการตัดต่อสารพันธุกรรมข้อ ๙ การรับรองสุขอนามัยพืชต้องมีใบรับรองสุขอนามัยพืชซึ่งออกให้โดย MAF-DOA กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังนี้The consignment of dried tobacco leaves was inspected and found free from Ascochyta gossypii and Verticillium albo-atrumข้อ ๑๐ การตรวจนำเข้า๑๐.๑ เมื่อยาสูบมาถึงด่านนำเข้าในราชอาณาจักรไทยการตรวจนำเข้ายาสูบจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๐.๒ พนักงานเจ้าหน้าที่จะสุ่มตัวอย่างยาสูบ และตรวจสอบศัตรูพืชถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักยาสูบไว้จนกว่าจะทราบผลจากห้องปฏิบัติการ๑๐.๓ ในกรณีตรวจพบศัตรูพืชกักกันตามรายชื่อแนบท้ายประกาศนี้หรือสิ่งมีชีวิตอื่นที่มีศักยภาพเป็นศัตรูพืชกักกันของราชอาณาจักรไทยยาสูบทั้งหมดต้องถูกกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด)หรือส่งกลับ หรือทำลาย โดยผู้นำเข้าต้องเป็นผู้รับผิดชอบค่าใช้จ่ายทั้งหมดกรมวิชาการเกษตรมีสิทธิระงับการนำเข้ายาสูบจากสาธารณรัฐประชาธิปไตยประชาชนลาวเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จประกาศณ วันที่ ๑๑ ธันวาคม พ.ศ. ๒๕๕๖ดำรงค์จิระสุทัศน์อธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของยาสูบจากสาธารณรัฐประชาธิปไตยประชาชนลาว แนบท้ายประกาศกรมวิชาการเกษตรเรื่อง เงื่อนไขการนำเข้ายาสูบจากสาธารณรัฐประชาธิปไตยประชาชนลาว พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๓ ธันวาคม๒๕๕๖อังศุมาลี/ผู้ตรวจ๒๓ ธันวาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๘๔ ง/หน้า ๑๒/๑๙ ธันวาคม ๒๕๕๖